Gazetarul Cristian Tudor Popescu remarcă faptul că Simona Halep a ales să comunice doar cu cei de la Antena 3 CNN, după ce i-a fost redusă suspendarea. CTP se întreabă dacă nu cumva Simona Halep se va implica în politică și va intra în partidul lui Dan Voiculescu.
"Simona în politică?
Pentru a-și celebra victoria, Simona Halep a ales canalul de sport Antena 3 și pe cunoscutul jurnalist sportiv, specializat în tenis, M. Gâdea. Nu a băgat în seamă posturile Digi Sport sau Eurosport, și nici pe comentatorii de oină, cu experiență, cum ar fi Cristi Mândru, Dragoș Suciu, Silviu Zancu sau Radu Naum.
Sunt sigur că este o decizie îndelung cântărită, ca și aceea prin care i-a selectat pe Mouratoglou și compania.
Dar, cine știe, poate că Simona năzuiește să intre în politică, în partidul lui Dan VoiculescuA3...", scrie Cristian Tudor Popescu.